Derek Princei teenistus
Iisrael ja kogudus
I osa
Alustame taas Jumala Sõnaga:
Taanieli 2:20-22 ja 4:34-35.
Viimastes salmides näeme,
et need on kuningas Nebukadnetsari sõnad
Ta oli paganast kuningas, ebajumalateenija ja
Jumala rahva tagakiusaja.
Kuid Jumal kohtles teda oma võimu ja väega nii,
et tema kaudu tuli välja, kes on tõeline Jumal.
Taaniel 2:20
"Jumala nimi olgu kiidetud igavikust igavikku!
Sest tema päralt on tarkus ja vägi.
Tema muudab aegu ja aastaid, tema tagandab kuningaid
ja tõstab kuningaid; tema annab tarkadele tarkust
ja mõistlikele mõistust.
Tema paljastab sügavused ja saladused
tema teab, mis on pimeduses,
sest tema juures elab valgus."
(Taaniel 4:31:)"Tema valitsus on igavene valitsus
ja tema kuningriik püsib põlvest põlve."
Kõiki, kes elavad maa peal, ei tule panna mikski,
sest tema talitab, nagu tahab, niihästi taeva väega kui maa elanikega,
ega ole seda, kes võiks lüüa tema käe peale ja öelda temale:
"Mis sa teed?"
Tekst, mida Rutiga tsiteerisime, räägib aegadest ja hetkedest.
Piibel räägib palju aegadest.
Minagi tahan rääkida teatud Jumala prohvetlikest aegadest.
Lähme tagasi kuningas Taaveti kuningriigi aega,
Issaskari suguharu meeste kohta on öeldud,
et nad mõistsid aegu ja seda, mida olukord Iisraelilt nõudis.
Kui me ei mõista Jumala poolt ilmutatud aegu,
ei tea me võibolla, mida millal teha.
UT-s kui Jeesus oli surnuist tõusnud ja minemas taevasse,
küsisid jüngrid:"Issand, kas nüüd on see aeg,
mil sa ehitad uuesti üles Iisraeli kuningriiigi?"
Jeesus ütles:"Teile ei sünni teada aegu ega hetki,
mida Isa Omas meelevallas on seadnud,"
Jälle näeme, et ajad ja hetked on Jumala meelevallas.
Nüüd räägin ajast, millele viitavad Apostlite teod 3:19
Peetrus räägib Jeruusalemma juutidele
peale seda, kui Püha Vaim oli välja valatud.
Loeme Apostlite teod 3:9-21
"Parandage siis meelt ja pöörduge, et teie patud kustutataks,
nii et Issandalt tuleksid kosumisajad; "
Pange tähele, et ka siin räägitakse ajast, kosumise või ärkamise ajast.
"ja läkitaks teie jaoks määratud Messia Jeesuse.
Tema peab jääma taevasse kuni selle ajani, kui uuendatakse kõik,
millest Jumal on rääkinud oma pühade prohvetite
suu kaudu maailma algusest peale."
Pange jälle tähele sõnu " kuni selle ajani, kui uuendatakse kõik,"
Peetrus kirjeldab lihtsate sõnadega Jumala plaani lõpuaegade suhtes.
See peaks meid kõiki panema mõtlema
selle peale, mis on tulemas.
Kuid see kõik peab algama Jumala kojast.
Nii et Peetrus õhutab meelt parandama.
Jumala poole pöörduma, et Jumal alustaks sündmused,
mis tooksid Messia tagasi.
Ta õhutab kahetsema ja pöörduma, et
et patud pühitaks ära, et Jumal saadaks ärkamisaja.
Pattude kahetsus viib ärkamiseni.
See põhimõte kehtib alati Jumala rahva seas.
Kui oleme ärkamise ajal igatsuses, siis
see tuleb patukahetsusest.
Katse leida Jumala ärkamist ilma patukahetsuseta
on ressursi raiskamine.
Peetrus jätkab, öeldes, et ärkamise aja lähenedes
läkitab Jumal Jeesuse enne valitud Messia
kelle asukohaks oli kuni selle ajani taevas,
mil kõik tõstetakse oma õigele kohale.
Peetrus kirjutab, et taevas peab olema Tema asupaik,
kuid mina ütlen, et Jeesust viivitatakse,
kuni koidab aeg, mil kõik pannakse oma kohale.
Teiste sõnadega ei tule Jeesus tagasi enne kui
"kõik pannakse oma kohale."
Jumala lõpuaegu puudutavat plaan võib
lihtsustatult seletada inglise k. re-liiteliste sõnade abil:
repentance (meeleparandus), refreshing (värskendus),
restoration (taastamine) ja return (tagasitulek).
Kelle tagasitulek? Messia.
Nii juhtub Jumala plaani järgi aegade lõpus.
Siin on palju sellist, mille kohta me ei tea,
kuid on asju, mida Jumal on ilmutanud.
Kordan üle sündmuste järjekorra:
meeleparandus, värskendus, taastamine ja tagasitulek.
Olen arvamusel, et see Jumala plaan algas
1900-ndal aastatuhandel ja nüüd me elame 2000-ndal aastatuhandel.
On öeldud, et Jumala käekella sekundiosutiks on juudid.
Saame vaadata, mis kell on, selle järgi, mis juutidega toimub.
On levinud ka ütlus, et kell on 23:58 ehk 2 min. enne südaööd.
Mu tänaseks teemaks on "kõikide asetamine nende kohtadele."
Kui Jumal hakkab asju nende õigele kohale asetama,
siis algab tegevus Jumala rahvast,
kes on Tema maailma plaanide keskpunktiks.
Nii palju kui mina mõistan Piiblit, on Jumalal maa peal
kaks rahvast, kellega Tal on eriline suhe.
Kõigepealt ajaloolises mõttes Iisrael ja teiseks Jeesuse Kristuse kogudus
ehk kogudus, ekklesia.
Kahjuks aga hingevaenlane saatan, see valetaja,
on teinud kõik, et asju segamini ajada.
Suurim segadus kogudustes on koguduse ja Iisraeli identiteedis.
Seetõttu avaldasin raamatu, mis Ühendkuningriikides kannab nime:
"Iisraeli ja Koguduse saatus."
Ameeriklaste jaoks polnud pealkiri piisavalt dramaatiline,
nii et seal on raamatu pealkirjaks "Prohvetlikud saatused" ja
alapealkirjadeks on "Kes on Iisrael?" ja " Kes on kogudus?".
Raamat vastab mõlemale küsimusele.
Iisraeli saatust puudutav segadus tuleneb teoloogidest,
-Jumal neid aidaku!-
kuid mina pole teoloog, vaid piibliõpetaja.
Ma ei usu, et Jumala mõte oli teha Piiblist süsteem.
Vaevalt, et süsteem kirjeldab adekvaatselt Piibli tõde.
Mina rahuldun sellega, mida Jumal on mulle ilmutanud
ja jätan avaldamata asjad Jumalale.
1700 aastat valitseva teoloogilise süsteemi
kohaselt on Jumal Iisraelist loobunud.
Teoloogid väidavad, et Jumal on loobunud Oma lepingust
ja sidemetest Iisraeliga ja et see kõik on läinud üle Iisraelilt Kogudusele.
Et kui mainitakse Iisraeli, mõeldakse hoopis Kogudust.
See on tekitanud suure segaduse.
Nii kaua kui inimesed nii mõtlevad, ei saa nad
kunagi õiget pilti Jumala plaanidest seoses lõpuaegadega.
Ma olen lihtne ja olen ka öelnud, et
baastõde on oma olemuselt lihtne:
Iisrael on Iisrael ja kogudus on kogudus.
Oma raamatus olen analüüsinud kõiki UT-i kohti,
kus on sõnad " Iisrael " ja " iisraellane."
Neid kohti on 79.
Üheski kohas pole Iisrael Vanast Testamendist erineva tähendusega.
Minu meelest teooria, mille kohaselt on Jumal Iisraelist loobunud,
Piibli õpetusele mittevastav, vaid teoloogide väljamõeldis.
Samas on ka koguduse kohta valitsemas ebaselgeid arusaamu,
võibolla isegi veel rohkem kui Iisraeli kohta.
Paljude jaoks tähistab sõna " kirik" kirikuhoonet,
kivist, puidust või muust materjalist kirikut.
Kui inimesed mõistavad, et sõna "kirik" tähendab ka midagi muud,
siis tähistab see erinevaid õpetuslikke tunde, millel on
kõigil oma varjund ja kes kõik nimetavad end kristlikeks.
Paulus paneb tõe paika efeslaste kirja 1:22:
"ja Ta alistas ta jalge alla kõik ja pani ta kõigi asjade üle
peaks kogudusele, kes on ta ihu, tema täius, kes täidab kõik kõiges."
Tõde on selles, et UTi moodi kogudus on Kristuse ihuks.
See tähendab seda, et ta on seatud koguduse Peaks.
Kogudus on liidetud Temasse nii, et kogudus
on selle keha liige, igaühel on selles kehas oma osa
ja kõik on omakorda üksteise jäsemed ehk liikmed.
Selle definitsiooni järgi ütleksin, et 90% kogudustest,
mida nimetatakse koguduseks, pole Piibli järgi kogudused.
UTi sõna "ekklesia" tähistab käibekeeles kogudust,
kuid tegelikult on see inimeste moodustatud valitsusorgan.
Heebreakeelne vaste sellele on " kaihaila" ja seda ka kogudus on:
Jumala valitsusorgan, mille peaks on Jeesus,
kes valitseb rahvaid jumaliku volitusega.
Loetud Peetruse kirjades annab Jumal aja,
mil "kõik asetatakse oma kohale."
Defineerin "kõige oma kohale asetamise" nii:
asjade tagasi panemine nende õigesse kohta nende õigel kujul.
Kui miski on liikunud oma koha pealt,
siis pannakse see õigesse kohta tagasi.
Usun, et kõige tähtsam ja kõige intiimsem osa
"asjade õigele kohale asteamises" on Jumala jaoks tema rahval.
Jumalal on kaks rahvast: Iisrael ja kogudus.
"Kõige oma kohale asetamine" viitab ennekõike
kuid mitte ainult Iisraelile ja kogudusele.
See on aeg, mil Jumal asetab need kaks rahvust oma kohale.
Iisraeli jaoks on see peamiselt kuid mitte pelgalt
geograafiline ja poliitiline küsimus.
Sest Jumalal on vaid üks paik Iisraeli jaoks-
maa, mida kutsutakse Iisraeliks.
Iisraeli oma kohale asetamine eeldab juutide asetumist oma maale.
Jumal andis selle maa Aabrahamile ja tema järeltulijatele
igavese lepinguga 4000 aastat tagasi.
Jumal pole muutnud ega annulleerinud Oma lepingut.
Nüüdisajaloos on tähelepanuväärseim see,
et Jumal on täitmas Aabrahamiga sõlmitud lepingut.
Inimesed on võibolla lepingu unustanud,
jättes selle tähelepanuta, kuid Jumal on lepingule ustav.
"Kõige asetamine oma kohale" tähendab Iisraeli suhtes seda,
et juudid pannakse tagasi sinna, kuhu nad kuuluvad.
See on toimunud 1900-ndatel aastatel.
Kui otsida sellele alguse kuupäeva, siis
1897. aastal peeti esimene sionistide maailmakonverents,
kus Theodore Hertzel ütles, et juudid peavad naasma kodumaale.
Paljude maade valitsused pidasid nõu sel teemal,
kuhu juudid peaksid tagasi pöördudes minema.
Pakuti isegi Ugandat, kuid juudid ei nõustunud alternatiividega.
Iisraeli asetamine tema õigele kohale ei puuduta ainult geograafilist maaala.
Hesekieli 36. ptk. räägib Jumal üksikasjalikult sellest,
et on tulemas aeg, mil juudid kogutakse kokku
ja puhastatakse, ning et Jumal võtab ära kivise südame ja
annab neile elava südame.
Jumal annab neisse Püha Vaimu ja Ta ütleb:
"Te saate elada maal, mille Ma olen teie isadele andnud,
te olete Minu rahvas ja Mina olen teie Jumal."
See on ettekuulutuse täitumine. Küsimus pole vaid selles,
kus Iisrael geograafiliselt asub ega poliitilistest õigustest,
vaid ennekõike selles, et Jumala ja Tema rahva
suhted taastatakse. Mis iganes enne seda juhtub,
on samm sellesama taastamise suunas.
Jumala lõplikuks eesmärgiks on teha Iisraelist jälle Oma rahvas
ja ühendada rahvas Oma igavese lepinguga.
Niimoodi asetab Jumal Iisraeli jälle oma kohale.
Vähemalt 1800 aastat on juudid, erandeid arvestamata,
eemal tõotatud maast, kuid see on siiski nende maa.
Hesekieli 36. ptk. nimetab Jumal maad "teie oma maaks",
kas nad siis elasid seal, või mitte.
Kuna Jumal on andnud selle maa neile, püsib see nende
omandusena, ükskõik kas nad omandasid selle või mitte.
See oli lühike kirjeldus Iisraeli taastamisest oma kohale.
Nüüd rakendan samu põhimõtteid kogudusele
Nüüd ütlen midagi, mis võib teid ehmatada:
kogudus on olnud väljas Kristuse vaimsest pärandist
sama kaua, kui Iisrael tõotatud maast.
Iisraeli ja koguduse taastamine näib olevat paralleelne.
Ka niimoodi võib öelda: Iisrael asetatakse oma kohta,
oma pärandisse ja koguduse vaimne pärand taastatakse.
Kergem on näha välise või loomuliku taastamist.
Vaimse taastamise mõistmiseks peab
omama vaimset eristamisvõimet.
Minu arvates on koguduse asetamine Kristuse
vaimsesse pärandisse läinud samu astmeid pidi,
kui Iisraeli taastamine.
Sellest vaatenurgast on ajalool tähtsus ja 1900-ndatel
toimunud areng läheb kokku Jumala igavese plaaniga.
Kui valida koguduse taastamise aega, siis
-ja ma vaid oletan-, võib see juhtuda
ainult Püha Vaimu üleloomuliku ligiolu abil.
Selle taastamise käivitab Püha Vaim.
Kui oletada täpset kuupäeva, võiks see olla 1.jaanuar 1900.
Sel ajal ühe Kansase osariigi piiblikooli üliõpilane (naine)
palus kooli juhtkonda, et need paluksid, et ta saaks Püha Vaimu,
nõnda nagu Apostilte tegudes sündis.
Piiblikooli juhid ei uskunud sellesse,
kuid naise meeleheaks nad palvetasid ja
ta sai täis Püha Vaimu, rääkides keeltes. See oli läbimurre.
1904.aastal toimus Azuza tänava vaimne ärkamine Los Angelesis.
Selle koguduse sündmused olid Iisraeli sündmustega paralleelsed.
Me uurime Iisraeli ja koguduse samaaegset taastamist.
Psalm 102 autoril oli prohvetlik vaimne nägemisvõime,
mis puudutab just sedasama aega.
Psalmi alguses on autor lootusetu,
ta tunneb end täiesti hüljatuna
elu pole elamist väärt ja väga halb on olla.
Siis ta teeb midagi, mida võib soovitada masenduses olijatele:
ta lõpetab endasse vaatamise ja vaatab Jumala peale,
kui ta seda teeb, muutub psalmi meeleolu totaalselt:
(salm 13):"Aga sina, Issand, istud aujärjel igavesti
ja sinu mälestus kestab põlvest põlve.
Küll sa tõused ja halastad Siioni peale,"
Siion tähistab Jeruusalemma ja juute.
On õiglane anda Siionile ka teine vaimne tähendus:
tõeline kogudus, mitte lihtsalt mingi kogudus,
vaid tõeline kogudus.
Heebrealastele 12. ptk. öeldakse, et
taevases Jeruusalemmas ehk Siionis on taevane kogudus.
Sellele järgneb aeg, mil Jumal annab
armu oma lepingurahvale.
Psalm 102:14 jätkab:"sest aeg on käes Siionile armu anda,"
See on prohvetlik sõna, mis ma usun, et viitab meie ajale.
Sõna "määratud aeg" või "õige aeg",
heebrea keeles " moev" kasutatakse kõikide suurte
juutide pühadega seoses.
Nagu Paasapüha, shavuot, Yom Kippur jne.
Mõistan seda nii, et Jumalal on prohvetlik kalender,
kus on seatud päev, mil Jumal tegeleb kõigepealt
või esimesena Oma rahva taastamisega.
Jesaja 62. ptk. räägib palvevalvuritest, kes
on asetatud Jeruusalemma müürile palvetama
linna eest ööd ja päevad läbi.
Kaua aega tagasi, tegelikult on piinlik,
kui kaua aega tagasi oli aasta 1946.
Tolleaegne heeabrea ülikooli sekretär andis mulle
heebrea keele eratunde.
Peagi õppisin, et sekretär on heebrea keeles "maskir ",
mis tähistab inimest, kes peab meeles.
Sekretär on siis meenutaja, kes hoolitseb ülemuse
kalendri eest ja meenutab olulisi sündmusi nagu
"Tehase direktoriga kohtumine homme kell 10," või
"ülehomme on abikaasa sünnipäev, osta lilled."
Selline on sekretäri töö. Jumal ütleb Jesaja 62 ptk:
"Sinu müüride peale, Jeruusalemm, olen ma seadnud vahid;
kogu päeva ja kogu öö ei tohi nad hetkekski vaikida.
/.../ enne kui ta on rajanud Jeruusalemma/.. /"
Teen väljakutse kõigile, kes on kutsutud eestpalvetajaks.
Tea, et su ülesandeks on meenutada ülemusele,
mis on tema kalendris kirjas!
Meenuta Psalmi 102:14: "aeg on käes temale armu anda,".
Salmis on kaks sõna: soosing ja arm.
Rõhutan, et Jumala soosingut või armu ei saa ära teenida.
Võid ükskõik mida ära teenida, kuid mitte armu ja soosingut.
Me pole midagi ära teeninud sellest, mida Jumal oma rahvale teeb.
See, mida UTs tõlgitakse sõnaga " arm",
järgneb Jumala soosingule.
Me räägime Jumala armust.
Me pole teeninud ega suuda Jumala armu ära teenida.
Jumal on ise otsustanud armu anda.
Eduka vaimse elu võtmeks on mõista,
mida Jumal kavatseb teha ja siis teha seda koos Temaga.
Ära püüa Jumala plaane muuta, sest Ta ei muuda oma plaane.
Ainus plaan, mis töötab, on Jumala plaan!
Tõlkis:Lemme-Getter Bogatkin